52. schôdza NR SR - 14.deň - B. popoludní
Dátum: 2026-06-15
Poslanec: Pročko, Jozef 
Druh vystúpenia: Vystúpenie v rozprave

Milé kolegyne, milí kolegovia, keď tu niekto povie, že ňuňu zlatý, tak to je veľmi zlé. Strašné to je, ale keď tu rozprávate, že sme, že sme šialenci, že sme, že sme psychopati, že sme, že sme zločinci, že sme vrahovia, tak to je všetko v poriadku. Ja si nemyslím, že by na tom ňuňu zlatý bolo niečo zlé. Je to pekné a keď je niekto ňuňu zlatý, tak je ňuňu zlatý. A pre mňa je zlaté, že pán Šimko teraz dostal tú funkciu, aby mohol na východe robiť volebnú kampaň. Tak a poďme po poriadku. A naozaj sa tu teraz veľmi dá krásne reagovať. Na to všetko, čo sa tu porozprávalo, v rámci rozpravy budem reagovať. A budem si hovoriť to, čo chcem. Dúfam, že ma nikto nepreruší, lebo tak to tu platí. Niekto si tu môže hovoriť, čo chce a niekto nie. Ale ja budem hovoriť k tejto téme. Pán Šimko v úvode svojho vystúpenia v rozprave nám potvrdil jednu fantastickú vec. Viete, čo povedal? Konkrétne. Pán Šimko povedal, že je vraj veľmi rád, že sme potvrdili a že ho chválime, že robí najlepšiu kampaň. Pán Šimko otvorene potvrdil tu v pléne, že to, že sa stal splnomocnencom vlády pre východ, je jeho politická kampaň. Ďakujem, pán Šimko. Idem od pána Svobodu, ktorý teraz reagoval. Pán Svoboda, my sa bojíme občanov. Čoho sa bojíme? My. Toho, že sme im nasľubovali veci a nedali sme im tie veci. Pán Svoboda, nebojíme sa ničoho, pretože naozaj ja si dávam rečnícku otázku, čoho sa má báť človek, ktorý nasľuboval občanom hory-doly a nedal im hory-doly. Krásna veta bola, že sme odtrhnutí od reality. A to povedal pán Šimko. Odtrhnutí od reality ako celý zvyšok z Bratislavy. Ja žijem pol roka v Bratislave a pol roka v Haliči. A ja naozaj poznám problémy aj vidieka a na tom vidieku ja na rozdiel od vás, pán Šimko, podnikám dlhé roky a naozaj dlhé roky platím dane tomuto štátu. Ja som človek, ktorý žije v tvrdej realite a naozaj sa boríme s problémami, tak keď mi vy budete rozprávať, že ja neviem a som odtrhnutý od reality, tak ja si to od vás tiež vyprosujem, tak ako si vyprosujete ňuňu zlatý, lebo pre mňa je to isté, keď vás uráža ňuňu zlatý, tak mňa uráža to, keď vy mne rozprávate, že ja som odtrhnutý od reality. Je pekné, keď tu rozprávajú poslanci z HLAS-u o tom, že referendum o tom, aby sa skrátilo volebné obdobie, áno, ale referendum o tom, že pán Peter Pellegrini by si mal tiež, teda občania by mali možnosť Peťovi Pellegrinimu skrátiť to volebné obdobie, aj hneď poviem, prečo dôvod, pretože keď niekto komunikuje s Maďarmi a cez ruské tajné služby si dohaduje pomoc, keď niekto Maďarov využíva na to, aby mu v maďarskej televízii dali možnosť vystúpiť pred voľbami, keď niekto pred voľbami klame a zavádza, že keď vyhrá voľby protikandidát, tak pôjdu slovenskí chlapci bojovať za Ukrajinu, keď niekto pred voľbami rozpráva, že budú lacnejšie potraviny, že bude lacnejšia energia, nie je, tak ľudia by mali mať právo vo voľbách odvolať aj tohto pána prezidenta Petra, ktorý nasľuboval a urobil veci, ktoré nemajú so slušnosťou, morálkou a cťou nič spoločné. Takže keď jedno referendum, tak dajme to referendum naozaj celé. Pán Šimko, vy ste tiež povedali: a nie je to škoda, že sa bojíme referenda. No ja sa referenda nebojím. Ja som za to, aby naozaj sa v referende ukázalo, čo chce národ. Ale tak vy sa asi bojíte toho referenda, lebo pre mňa, to je môj hodnotiaci úsudok, pre mňa je strana HLAS len také biznis krídlo strany SMER a keď ste sa báli, keď ste sa báli toho referenda, keď ste boli pri moci, tak prečo dávate to referendum teraz a prečo ho dávate tesne pred koncom volebného obdobia? Vy sa bojíte referenda vy a vy referendum využívate len vtedy, keď ho potrebujete vy. Pán Šimko, Ježiš, vy ste povedali, že PS-ko má vyfarbené Košice na modro a urobí všetko preto, aby, a vy viete, že koho tam dajú do funkcií. Koho dá PS-ko do funkcií? No ja vám poviem, že keď sa menili okresné úrady, prednostovia okresných úradov, tak táto vládna koalícia vymenila prednostov okresných úradov za dva dni. Bez výberových konaní, bez všetkého a okresní predsedovia SMER-u, HLAS-u, SNS, prívrženci SMER-u, HLAS-u a SNS, sesternice, bratranci, krstný otec, krstná mama, teta z lazov, ktorá nám posielala krumple, sa stala okresným prednostom okresného úradu. Na základe čoho vy idete rozprávať o tom, že kto už má dopredu pripravených ľudí? Hej. Vy. Okresným prednostom okresného úradu na základe vás. Vy idete rozprávať o tom, že kto už má dopredu pripravených ľudí? Vy, pán Šimko, nám povedal, že ako nám píšu naše prejavy poradcovia. No, ja som tu stále v tejto sále naozaj teda nie stále a snažím sa byť veľmi, veľmi často a naozaj som tu skoro stále až do konca a keď pozerám, ako vám píšu prejavy. A dnes to musím povedať, krásne to a inak krásne to prečítala pani Sabo. Naozaj musím povedať, pani poslankyňa, veľmi pekne to prečítala, ale vy nerozprávajte, pán Šimko, o tom, kto komu píše prejavy. Ja si ich píšem sám a pomáham si AI. Šimko. Pán Šimko povedal, že si sadol ako chlap s chlapom, s človekom a on má, pán Šimko, stále také príklady. Mne sa strašne páčil ten príklad z toho, ako išiel do Bratislavy a stretol troch starostov a traja starostovia mu povedali: „To je dobré. My to chceme, pán Šimko.“ Ja neviem, tí starostovia či stáli pri ceste, alebo pán Šimko išiel na tie… To neviem, ale mne sa to páčilo. Pán Šimko vždy dá príklad toho, že on si sadol ako chlap s chlapom s tým a s tým a ten mu povedal, že toto je dobré. No, mne tiež píšu ľudia a stretávam ľudí a mne rozprávajú, že toto nie je dobré, čo robíte. To je veľmi zlé. Pán Šimko povedal, že ombudsman dal na Ústavný súd aj pripomienky. A keďže teda sú správne, on ako správny chlap ide dať pozmeňovák, ide to zmeniť. A viete, prečo to ide zmeniť? Lebo by mu to zmenilo plány. Naozaj Ústavný súd vám mení plány. Ústavný súd ruší tie vaše zákony, ktoré sú absolútne nie dobré. Nie, že nedobre. Nie dobre, ako hovorí kamarát Gluk, teda nepriateľ, teda nie priateľ, ale opozičný, teda koaličný poslanec. Pán Šimko. Hneď ako prišla pani Mesterová do sály, tak pán Šimko ju oslovil, že konečne prišla pani Mesterová a že konečne budete mať nejaké faktické poznámky. Ja neviem, či je zaťažený, ale to je to presne, že majme ten jeden, jeden meter. Nemáme byť osobní, nemáme byť konkrétni a keď prišla pani poslankyňa, tak hneď pán Šimko ju začal upozorňovať. V rámci tejto rozpravy sa udiala tiež vec a na tú vec reagujem, že presne, že môj kolega povedal to, čo povedal, že ňu, ňu, ňu. A ja si myslím, že mali by sme sa správať ku všetkým rovnako, keď tu vykrikujú z druhej strany poslanci, že: „Ty debil a ty chudák,“ tak ako naozaj reagujme. Ja keby som si dával stále procedurálny návrh na to, čo tu procedurálne, čo tu mne rozprávate, minule pán Vážny, to bola katastrofa, a povedal by som, že prepáčte, ale upozornite pána Vážneho, aby mi nenadával, a to mi nadáva len preto, lebo som upozornil ja aj predsedajúceho, že telefonuje vzadu a predsedajúci ten to mal na saláme, ale nás upozorňujú. Tak, keď mám ja upozorňovať na to, čo robíte vy a budete sa správať, pán predsedajúci, tak aj k nám, no tak to bude potom spravodlivé, ale tu sa to nedeje. Tu nám nadávajú, tu nám rozprávajú, že sme takí a takí a nikto ich neupozorní. A teraz pán predsedajúci povie, že: „No, budem ho ostro sledovať na to, čo povedal.“ Tak koľko sladú ti tam… Pán Šimko strašil vo svojej rozprave, že keď nezvíťazí on ako župan, a teraz počúvajte, čo povedal, že keď nezvíťazí on a zvíťazí protikandidát, tak Košičania prídu o úrady, ktoré im pomáhajú. Ja už neviem, čo je odpornejšie, takýmto spôsobom rozprávať ako… Ale to je ten princíp toho PS, prepáčte, ospravedlňujem sa. Ale vy ste chceli byť s nimi. To je ten princíp toho HLAS-u, ktorý pred voľbami rozprával, že čo bude robiť Korčok, keď sa stane prezidentom, tak presne ten istý princíp teraz využíva pán Šimko, že keď nezvíťazí on, tak vlastne budú ľudia v tých Košiciach trpieť. On to vie dopredu. Pán Šimko zase strašil s neziskovkami. Zase rozprával o tom, že ako zarábame na neziskovkách, o tom, ako z neziskovky nám prinášajú zisk. Ale nepovedal o tom, že pán Bartek, asistent, si založil neziskovku a hneď mu pán Kmeť na tú neziskovku poslal 10 miliónov. Tak aký je to rozdiel? Tak keď chcete byť, pán Šimko, spravodlivý a taký čestný človek, veď budete županom a určite budete mať župan, ktorý bude… budete sa opásať tým páskom županovým spravodlivým, tak teda, keď rozprávate o neziskovkách našich, a ja mám neziskovú organizáciu už 25 rokov a pracujem v treťom sektore 35 rokov, ale nikdy v živote som si nezobral ani euro, ani euro na nejakú akciu alebo na niečo, nedostal som 10 miliónov, tak keď vy rozprávate o tom, kto koľko dostal peňazí, tak spomeňte toho Barteka a jeho asistenta. A to bude spravodlivé. Pán Svoboda ešte rozprával o tom, že nežijeme na východe. No, ja žijem na východe. Už, pán Svoboda, už Ivanka pri Dunaji je východ od Bratislavy a ja žijem na naozaj na východe, lebo od Bratislavy je stredné Slovensko východ. Takže prosím vás veľmi pekne, páni, ja si naozaj vyprosujem od vás, keď vy rozprávate o tom, že nežijem v realite. To je strašné, keď vy to vy… Keď si pozriete môj životopis a váš životopis, tak tá realita je niekde inde. Ešte pán Svoboda, prepáčte, ale povedať, že my urážame starostov. Povedzte mi, kto z mojich kolegov, čo dnes vystupovali, urazil jedného jediného starostu. Vy ich urážate, lebo sa skrývate za nich. Vy sa skrývate za starostov a rozprávate, že toto chceli starostovia a primátori. No, ja vám donesiem 20 starostov a primátorov, ktorí vám povedia, že toto my nechceme. Tak kto zavádza a klame? Kto nehovorí pravdu? Dobre, len také, čo som si napísal naozaj, lebo chcel som reagovať fakticky, ale tie dve minúty nestačia. Ja som veľmi rád, že máme túto možnosť, že sa môžeme prihlásiť do rozpravy a reagovať takýmto spôsobom. Je to veľmi fantastické a je aj dobré, že nás neprerušujú niektorí. No, dnes pán Raši nás prerušoval a ja som naozaj reagoval som na pána Hargaša, reagoval som na jeho faktickú a aj tak sa diali veci, ktoré sa diali. Toto referendum, milí občania Slovenskej republiky, je o tom, že Róbert Fico, keď mu to vyhovuje, tak ideme robiť referendum. Keď mu to nevyhovuje, tak vystúpi a nebude referendum. Táto dnešná rozprava je aj o tom a krásne ste si to mohli vypočuť, že naši krásni a ctení ministri a poslanci, ktorí majú možnosť sa stať splnomocnencom vlády pre východ štyri mesiace pred voľbami, má možnosť využívať vládne veci, využívať stranícke veci, ale hlavne to, čo mu umožňuje to, že je splnomocnenec, a tváriť sa, že ako splnomocnenec on bude… vodovod bude, budú chodníky. On rozprával o chodníkoch, všetko bude. To, že pán Migaľ využíva ministerstvo, v ktorom je, využíva miliardy zo svojho ministerstva na to, že dotácie idú teraz do Prešova, v ktorom kandiduje za župana, je veľmi nespravodlivé. To, že pán Malatinec teraz kandiduje za župana v Banskobystrickom kraji, no a pán Huliak, jeho stranícky šéf, teraz dotuje celú Banskú Bystricu a vlastne aj kampaň strany Vidieka takýmto spôsobom. To ste sa dnes z tejto rozpravy mohli dozvedieť. Ale čo je najdôležitejšie, je, že oni vám tvrdia, celkovo koalícia, že toto referendum a to, čo robia, je preto, aby ste vy mali v rukách moc. Tak ja vás chcem poprosiť, sledujte pozorne naše rozpravy, sledujte a počúvajte, čo rozprávame a zoberte im tú moc. Zoberte im možnosť, aby vám zobrali 800 miliónov na záchrankovom tendri, aby vám Migaľ zobral 90 miliónov a vložil ich tam, kde to vôbec nepotrebujú, aby rozdávali Bartekovmu asistentovi, aby rozdávali podporovateľom ich straníckych vecí. Prosím vás, vy, občania, máte v rukách moc. Stačí, keď vy, čo nechodíte voliť, vy, čo nevolíte, prídete a odvolíte. Toho sa Fico najviac bojí. Ďakujem veľmi pekne. Na vaše vystúpenie jedna faktická poznámka. Pán poslanec.